(नई दिल्ली) अपनी बायोपिक का हिस्सा होगीं सिंधु : सोनू
नई दिल्ली (ईएमएस)। ओलंपिक पदक विजेता बैडमिंटन खिलाड़ी पी वी सिंधु अपनी आने वाली बायोपिक में अभिनय भी करेंगी। सिंधु
इसमें एक छोटी सी भूमिका निभाती हुई नजर आयेंगी। फिल्म के निर्माता और अभिनेता सोनू सूद ने सिंधु की भूमिका के बारे में कहा कि दीपिका पादुकोण इस फिल्म में मुख्य भूमिका निभा सकती हैं, हालांकि सूद ने कहा है कि कलाकारों के नाम को अंतिम रूप नहीं दिया गया है। सोनू ने कहा कि सिंधु निश्चित रूप से इस फिल्म का हिस्सा होंगी। उन्होंने कहा कि हम उन सभी कलाकारों से संपर्क करेंगे जिनके बारे में हमें लगेगा कि वह इस फिल्म का हिस्सा बन सकते हैं।
गिरजा/17जुलाई/11:26
Admin | Jul 17, 2017 12:14 PM IST